Talous- ja sosiaalikomitean lausunto aiheesta "Ehdotus neuvoston direktiiviksi yhteisön ajokortista annetun direktiivin 91/439/ETY muuttamisesta"



Virallinen lehti nro C 204 , 15/07/1996 s. 0020



Talous- ja sosiaalikomitean lausunto aiheesta "Ehdotus neuvoston direktiiviksi yhteisön ajokortista annetun direktiivin 91/439/ETY muuttamisesta" () (96/C 204/07) Neuvosto päätti 22. maaliskuuta 1996 perustamissopimuksen 75 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut liikenne- ja tietoliikennejaosto antoi lausuntonsa 10. huhtikuuta 1996. Esittelijä oli Roy Donovan. Talous- ja sosiaalikomitea hyväksyi 335. täysistunnossa (huhtikuun 24. päivän 1996 kokouksessa) seuraavan lausunnon. Äänestyksessä annettiin 108 ääntä puolesta, kolme vastaan, ja neljä pidättyi äänestämästä. 1. Johdanto 1.1. Direktiivissä 80/1263/ETY () perustettua, kansallisia ajokortteja koskevaa yhteisön ajokorttimallia muunnettiin 1. heinäkuuta 1996 voimaan tulevassa direktiivissä 91/439/ETY, jotta huomioon voitiin ottaa erityisesti ajoneuvoluokkien yhtenäistäminen ja jotta ajokorttia olisi helpompi "lukea". 1.2. Direktiivin 91/439/ETY () 4.1 artiklassa säädetään: "Ajokortissa on mainittava, millä edellytyksillä sen haltija saa kuljettaa ajoneuvoa." Liitteessä I määrätään, että ajokortin sivuilla 3 ja 4 on "... kutakin (ala)luokkaa koskevat lisätiedot tai rajoitukset koodin muodossa". Liitteessä todetaan myös, että koodit 1 99 ovat yhdenmukaistetut yhteisön koodit, koodit 100 ja yli 100 taas kansalliset koodit, jotka ovat voimassa ainoastaan ajokortin antaneen jäsenvaltion alueella. 2. Komission ehdotus 2.1. Muutosta yllä mainittuun direktiiviin ehdotetaan nyt, koska: on määriteltävä direktiivin edellyttämien ajokorttien lisätietojen peruskoodit ja niiden toimintaperiaatteet (1 artikla). halutaan perustaa komitea avustamaan komissiota kaikissa tekniikan ja tieteen kehityksestä johtuvissa uudistuksissa, jotka liittyvät direktiivin 91/439/ETY liitteisiin (2 artikla). halutaan muuttaa direktiivin 91/439/ETY 3 artiklan 3 kohdan 3 alakohtaa niin että se vastaa paremmin kauppakuvauksia, mukaan lukien rakenteellista nopeutta koskevan tunnusmerkin muuttaminen muodosta 50 km/h muotoon 45 km/h. 3. Yleistä 3.1. Nämä komission ehdotukset ovat aikaisempien, 1. heinäkuuta 1996 voimaan tulevien direktiivien looginen jatke ja tärkeä laajennus, joka helpottaa ajokorttien "lukemista" varsinkin koodien käytön ja yhtenäistämisen osalta. 3.2. Komissiota ajan tasalla pitävän avustavan komitean perustaminen on ratkaisevan tärkeää. Se tuo joustavuutta tarvittavien tarkistusten tekoon tai toimii muutoin asiantuntijaelimenä tieteen, tekniikan tai hallinnon muuttuessa ja kehittyessä. 3.3. Komission ehdotus on jälleen hyödyllinen askel kohti turvallisempaa tieliikennettä ja ajokorttien keskinäistä tunnustamista ja näin ollen kohti henkilöiden vapaata liikkumista Euroopan alueella. 3.4. TSK kannattaa ehdotettua direktiiviä lämpimästi. Bryssel, 24. huhtikuuta 1996. Talous- ja sosiaalikomitean puheenjohtaja Carlos FERRER () EYVL N:o C 110, 16. 4. 1996, s. 7. () EYVL N:o L 375, 31. 12. 1980, s. 1; EYVL N:o C 197, 23. 8. 1976, s. 32. () EYVL N:o L 237, 24. 8. 1991, s. 1; EYVL N:o C 159, 26. 6. 1989, s. 21.